Mazao Daisuke

มาซาโอะ ไดสุเกะ เป็นตัวละคร Multicharacter ที่ถูกสวมบทบาทโดย Hackerdew

A beautiful samurai sword It comes from a sword that has been hit by iron several times.

## Description

สำหรับตัวละครมาซาโอะ ไดสุเกะนั้นเป็นตัวละครที่ถูกสร้างขึ้นมาเพื่อให้เป็นพนักงานประจำร้านยามากูชิ ซึ่งเป็นร้านขายอาหารบังหน้า และซ่อนความลับความเลวร้ายของแก๊งค์ยากูซ่า โดยมีหัวหน้าชื่อชินาดะ ทัตสึโอะ ไว้

## Personality

มาซาโอะ ไดสุเกะ เป็นชายญี่ปุ่น อายุประมาณ 38 ปี เขามีหน้าผากที่กว้าง ผมสีดำ ไว้ผมทรงมัดจุกแบบซามูไร ในช่วงเวลาปกติเขาจะสวมเสื้อสีดำ ลายดอกไม้ กางเกงขาสั้นสีน้ำตาล รองเท้าแตะ เพื่อไปจ่ายตลาด แต่เมื่อในช่วงเวลาที่เขาทำงาน เขาจะสวมเสื้อจีนสีแดง และกางเกงสแลคสีดำ มาซาโอะ มักจะเป็นคนยอมรับทำตามคำสั่งของหัวหน้าทุกๆ อย่างตามที่หัวหน้าสั่ง เขาชื่นชอบรับความเจ็บปวดเพื่อทำให้เขารู้สึกดี แม้ว่าเขาจะถูกตบตีเป็นทาสรับใช้ก็ตาม นอกจากนี้เขายังมีโรคซึมเศร้า โดยเขากลับใช้ความเจ็บปวดทางร่างกายระงับโรคนี้ไว้

## Lore

มาซาโอะ ไดสุเกะ สืบทอดเชื้อสายจากซามูไร เขาเกิดที่ จังหวัดอากิตะ ประเทศญี่ปุ่น พ่อเขาเปิดโรงเรียนสอนเคนโด้ ส่วนแม่ของเขาเป็นไกด์ท่องเที่ยว แต่ด้วยความเศรษฐกิจตกต่ำเป็นอย่างมาก ทำให้พ่อแม่ของเขาตรากตรำทำงานหนักจนล้มป่วยลง พ่อของเขาเป็นอัมพาต ส่วนแม่ของเขาเสียชีวิตด้วยโรคที่ไม่สามารถระบุได้ พ่อของเขาฝากฝังโรงเรียนไว้กับเขา ต่อมาไม่มีนักเรียนมาเรียนในโรงเรียน ทำให้ไม่สามารถเปิดโรงเรียนสอนอีกต่อไปได้ จึงปล่อยให้กิจการรกร้าง ส่วนตัวเขาหลบหนีเข้าเมือง Los santos เพื่อตั้งต้นชีวิตใหม่อีกครั้ง

## Los santos

หลังจากที่เขาเดินทางมาถึง Los santos เขามีเงินติดตัวจำนวนหนึ่ง เขาจึงเดินไปตามถนน เห็นประกาศรับสมัครพนักงานของร้าน Yamaguchi ซึ่งเป็นร้านขายอาหารสไตล์จีน-ญี่ปุ่น เขาจึงรีบรุดไปเป็นพนักงานของร้านของเขาโดยทันที เขาได้พบเจอกับคุณชินาดะ ทัตซึโอะ ซึ่งเป็นเจ้าของร้านของยามากูชิ เขารับมาซาโอะเป็นพนักงานร้านยามากูชิโดยทันที เขารับคำตักเตือนว่า "ห้ามสำรวจสถานที่ภายในร้านที่นอกเหนือจากพื้นที่ขายอาหาร"

ในช่วงเริ่มต้นพนักงานในร้านมีจำนวนมากมาย แต่แล้วพนักงานค่อยหายไปเรื่อยๆ จนกลายเป็นว่าเหลือแต่มาซาโอะ ไดสุเกะที่เป็นพนักงานร้านประจำ หลังจากทำงานพนักงานมาเรื่อยๆ มาซาโอะก็เริ่มโดนกลั่นแกล้งจากคุณชินาดะบ่อยครั้ง เริ่มตั้งแต่การโดนบูลลี่หน้าตารูปร่าง การตบตีเข้าที่ใบหน้า การเหยียดหยาม เป็นต้น แต่มาซาโอะทนรับความเจ็บปวดไว้ คุกเข่าก้มหน้าทำงานต่อไป เนื่องจากเขามองว่าชินาดะเป็นคนอุปถัมภ์ของเขา

ต่อมามาซาโอะได้รับน้ำซุปสูตรพิเศษจากชินาดะ เขาจึงเอาน้ำซุปสูตรพิเศษมาทำเป็นน้ำซุปราเมงให้ลูกค้ารับประทาน มีทั้งลูกค้าที่พอใจและไม่พอใจ แต่มาซาโอะก็ยังไม่สนใจ เขายังคงทำงานต่อไปเรื่อยๆ เพื่อหวังให้ชินาดะพอใจในตัวของเขา

ในระหว่างที่เขาทำงานเป็นพนักงานเสิร์ฟ เขาได้พบกับพ่อครัวคนหนึ่งชื่อ ชิเนดะ ทัตซึโอะ ซึ่งเป็นคนในตระกูลของทัตซึโอะที่ถูกส่งมาเพื่อฝึกงานกับร้านยามากูชิ ในช่วงของวันหนึ่งที่ลูกค้าไม่ได้เข้าร้าน ชิเนดะชวนมาซาโอะสำรวจพื้นที่ในร้านไปเรื่อยๆ แต่ด้วยความบังเอิญ ชิเนดะดึงหนังสือในชั้นวางหนังสือพลาดท่า ตัวเขากระแทกกับผนัง ทำให้ประตูลับของร้านเปิดขึ้นมา ซึ่งเป็นทางเชื่อมต่อไปยังห้องประชุมของแก๊งค์ยากุซ่า หลังจากนั้นทั้งชิเนดะและมาซาโอะจึงรีบเผ่นออกจากห้องนั้น โดยทันทีและกลบหลักฐานจนไม่เหลือร่องรอย

มาซาโอะยังคงทำงานต่อไปเรื่อยๆ แต่แล้วในวันหนึ่งที่เขาเปิดร้านอาหารยามากูชิตามปกติ เขาได้เสิร์ฟราเมงที่มีน้ำซุปสูตรพิเศษให้กับ Joseph Handerson รับประทาน แต่แล้วลูกค้ากลับคายออกมาเป็นชิ้นส่วนของนิ้วมือของมนุษย์ ทำให้มาซาโอะตกใจเป็นอย่างมาก ในขณะนั้นเอง นักการเมืองที่ชื่อเดลตัน เบิร์น กับนักกฎหมาย ที่เป็นลูกค้าภายในร้านก็แสดงตัวตนเพื่อสืบสวนเรื่องราวความวุ่นวายที่เกิดขึ้น

"แกจงบอกเขาไปว่านิ้วมือที่อยู่ในน้ำซุปนั้น เป็นฝีมือของแกเอง ถ้าไม่ทำฉันจะส่งลูกน้องไปกระทืบแก" นี่คือคำขู่ของชินาดะ เมื่อมาซาโอะโดนทนายสืบสวนถึงเรื่องนิ้วมือที่อยู่ในน้ำซุป

มาซาโอะกลัวคุณชินาดะทำร้ายเขา รวมกระทั้งกลัวการโดนจับกุมในข้อหาหลบหนีเข้าเมืองอย่างผิดกฎหมายอีกด้วย เขาจึงยอมรับสารภาพไปอย่างกลัวๆ หลังจากนั้นเขาถูกกักคุมตัวและเตรียมโดนสอบสวนโดย LSPD ในเวลาต่อมา

## Character Kill

หลังจากที่เขาได้รับปลดปล่อยจาก LSPD และรอการไต่สวนคดีการหลบหนีเข้าเมืองและการเปิดร้านขายอาหารที่มีเบื้องหลังดำมืด เขาอยู่ในบ้านเช่าที่โดดเดียวและว่างเปล่า เขาเครียดสะสมจากการโดนเจ้านายทุบตีทำร้ายร่างกาย และความเครียดสะสมจากการกลัวขึ้นศาลในคดีที่ตำรวจพยายามสืบคดีพบเจอนิ้วมนุษย์ในถ้วยราเมง ทำให้เขาตัดสินใจกระโดดน้ำตายในเวลาต่อมา

## Trivia

* ในตอนที่เขาเปิดร้านอาหาร มีผู้ชายคนหนึ่งบุกเข้ามาภายในร้าน และต้องการอยากจะเจอตัวกับชินาดะ ทำให้มาซาโอะวิ่งจากร้านยามากูชิไปที่ร้านวานิลา ยูนิคอร์น เพื่อตามตัวชินาดะที่กำลังอยู่สาวเสิร์ฟ
* ความสัมพันธ์ระหว่างเขากับชิเนดะ ทัตซึโอะ เป็นความสัมพันธ์แบบสังคมทำงานแย่งความดีความชอบแก่กัน เมื่อหัวหน้าชินาดะดุเรื่องการทำงานไม่เรียบร้อย เขามักจะโยนความผิดให้ชิเนดะเป็นประจำ
* เขามักจะหลบซ่อนตัวอยู่ภายในร้านยามากุชิ เนื่องจากเขาหลบหนีเข้าเมืองและทำงานอย่างผิดกฎหมาย
* มาซาโอะหวาดกลัวต่อคดีที่จะถูกนำไปพิจารณาที่ศาล ทั้งในแง่คดีพบนิ้วมือมนุษย์ในรางเมง การเข้ามาทำงานผิดกฎหมาย และชินาดะที่จะตามมาฆ่าปิดปาก